མི་རིང་བའི་གོང་།དབང་རྒྱལ་ལ་གྲོང་ཁུལ་རྙིང་པའི་སྦྲ་ནག་ཞོལ་སྡེ་ཁུལ་སྦྲ་ནག་ཞོལ་སྲང་ལམ་གཉིས་པའི་གསང་སྤྱོད་སྲུང་མཁན་གྱི་ཁ་པར་འབྱོར་ནས་དེ་གའི་སྤྱི་པའི་གསང་སྤྱོད་འགྲམ་གྱི་ས་འོག་ཆུ་འགྲོ་འགགས་ཏེ་ཆུ་སྙིགས་ལམ་ངོས་སུ་ལུད་ནས་འགྲུལ་བཞུད་སྟབས་བདེ་པོ་མིན་འདུག་ཅེས་བཤད།དབང་རྒྱལ་ལས་ཡུལ་དངོས་སུ་འབྱོར་སྐབས་ཆུ་སྙིགས་ཕྱིར་འདོན་པ་མཐོང་མ་ཐག་འཕྲལ་དུ་ས་འོག་ཆུ་འགྲོའི་ཁེབས་གཅོད་ཕྱེ་བ་དང་།པུས་མོ་ས་ལ་བཙུགས་ཏེ་ལག་པ་དམར་ཧྲེང་དུ་ས་འོག་མདོང་ལམ་ནང་བརྐྱངས་ཏེ་གད་སྙིགས་དང་བཙོག་པ་ཚང་མ་སྔོག་པས་མཐར་ཆུ་འགྲོ་བཤངས་ཐུབ་པ་བྱུང་།སྤྱི་པའི་གསང་སྤྱོད་ཉམས་བཟོ་བྱེད་སྐབས་ད་དུང་ཐོལ་བྱུང་གི་གནས་ཚུལ་རྙོག་དྲ་མང་པོ་ཞིག་འཕྲད་ཀྱི་ཡོད་ཅིང་།སྐབས་རེ་རང་ཉིད་ཀྱིས་འཁྱེར་བའི་ལག་ཆས་ཕན་མ་ཐོགས་པར་ཐབས་ཤེས་སྣ་ཚོགས་འདོན་དགོས་ཀྱི་ཡོད།